ಚೆನ್ನೈನಲ್ಲಿರುವ ಅಮೆರಿಕ ದೂತವಾಸ ಮುಖ್ಯಸ್ಥೆಯಾಗಿ ಜ್ಯುಡಿತ್ ರೇವಿನ್ ನೇಮಕ ಚೆನ್ನೈಸೆ. 07: ಪೆರು ದೇಶದ ಲಿಮಾ ನಗರದಲ್ಲಿ ಅಮೆರಿಕದ ಪಬ್ಲಿಕ್ ಅಫೇರ್ಸ್ ಕಾನ್ಸುಲರ್ ಆಗಿ ಕಾರ್ಯನಿರ್ವಹಿಸುತ್ತಿದ್ದ ಜುಡಿತ್ ರೇವಿನ್ ಅವರನ್ನು ಚೆನ್ನೈನಲ್ಲಿರುವ ಅಮೆರಿಕ ದೂತವಾಸದ ಕಾನ್ಸುಲರ್ ಜನರಲ್ ಆಗಿ ನೇಮಕ ಮಾಡಲಾಗಿದೆ. ಹಿಂದಿನ ಕಾನ್ಸುಲರ್ ಜನರಲ್ ರಾಬರ್ಟ್ ಜಿ ಬುರ್ಜೆಸ್ ಅವರ ಸ್ಥಾನವನ್ನು ಜುಡಿತ್ ತುಂಬಲಿದ್ದಾರೆ. ದೂತವಾಸದ ಮುಖ್ಯಸ್ಥೆಯಾಗಿ ಜುಡಿತ್ ಅಧಿಕಾರಾವಧಿ ಮೂರು ವರ್ಷ ಇರಲಿದೆ. ಕರ್ನಾಟಕ, ತಮಿಳುನಾಡು, ಕೇರಳ, ಪುದುಚೇರಿ, ಅಂಡಮಾನ್ ನಿಕೋಪಾರ್ ದ್ವೀಪಗಳು ಚೆನ್ನೈನ ಅಮೆರಿಕ ದೂತವಾಸದ ಕಾರ್ಯವ್ಯಾಪ್ತಿ ಬರುತ್ತವೆ. ಭಾರತ ಮತ್ತು ಅಮೆರಿಕ ನಡುವಿನ ಸಂಬಂಧಗಳನ್ನ ಗಟ್ಟಿಗೊಳಿಸುವ ಜವಾಬ್ದಾರಿ ಕಾನ್ಸುಲರ್ ಜನರಲ್ ಅವರ ಹೆಗಲಿಗಿರುತ್ತದೆ. ಚೆನ್ನೈನಲ್ಲಿ ಅಮೆರಿಕದ ದೂತವಾಸದ ಮುಖ್ಯಸ್ಥೆಯಾಗಿ ಅಧಿಕಾರ ಸ್ವೀಕರಿಸುವ ಮುನ್ನ ಜುಡಿತ್ ರೇವಿನ್ ಅವರು 2017ರಿಂದ ಪೆರುವಿನಲ್ಲಿ ಅಮೆರಿಕದ ಪಬ್ಲಿಕ್ ಅಫೇರ್ಸ್ ಕಾನ್ಸುಲರ್ ಆಗಿ ಕಾರ್ಯನಿರ್ವಹಿಸಿದ್ದರು. ಜುಡಿತ್ ರೇವಿನ್ ಅವರು ಅಮೆರಿಕ, ಸ್ಪೇನ್ ಮತ್ತು ಫ್ರಾನ್ಸ್ ದೇಶಗಳಲ್ಲಿ ದ ಅವರು ಹಾರ್ವರ್ಡ್ ವಿಶ್ವವಿದ್ಯಾಲಯದಲ್ಲಿ ರೋಮನ್ ಸಾಹಿತ್ಯದಲ್ಲಿ ಸ್ನಾತಕೋತ್ತರ ಪದವಿ ಪಡೆದಿದ್ದಾರೆ. ಇಂಗ್ಲೀಷ್ ಜೊತೆಗೆ ಸ್ಪಾನಿಷ್ ಮತ್ತು ಫ್ರೆಂಚ್ ಭಾಷೆಯಲ್ಲಿ ಪರಿಣಿತರಾಗಿರುವ ಅವರು ಪತ್ರಕರ್ತೆ, ಅನುವಾದಕಿ, ಸಂಪಾದಕಿಯಾಗಿಯೂ ಕೆಲಸ ಮಾಡಿದ್ದಾರೆ. 2003ರಿಂದ ಅಮೆರಿಕ ಸರ್ಕಾರದ ಸೇವೆಯಲ್ಲಿರುವ ಅವರು ಮೊದಲು ಮೆಕ್ಸಿಕೋದ ಜುವಾರೆನ್ ನಗರದಲ್ಲಿರುವ ಅಮೆರಿಕ ದೂತಾವಾಸದಲ್ಲಿ ವೈಸ್ ಕಾನ್ಸಲ್ ಆಗಿ ದುಡಿದರು. ಡಾಮಿನಿಕ್ ರಿಪಬ್ಲಿಕ್, ಸೂಡಾನ್, ಕ್ಯಾಮರೂನ್, ಪೆರು ಮತ್ತು ಪಾಕಿಸ್ತಾನದಲ್ಲೂ ಕೆಲಸ ಮಾಡಿದ್ದಾರೆ. ಪಾಕಿಸ್ತಾನದ ಇಸ್ಲಾಮಾಬಾದ್ನಲ್ಲಿ ಅವರು ಅಮೆರಿಕದ ಡೆಪ್ಯೂಟಿ ಕಲ್ಚರಲ್ ಅಫೇರ್ಸ್ ಆಫೀಸರ್ ಆಗಿ ಕೆಲಸ ಮಾಡಿದ ಅನುಭವ ಹೊಂದಿದ್ದಾರೆ.